stanford-oval/wikipedia huggingface dataset:
ממלכה במבחן
עלילה > מהללאל

בספר "מהללאל" כוזר נחלקת לשני חלקים תחת שלטונם של המלכים איסתרק ויוסף דיאלידאן, כאשר שטחיו של איסתרק מכונים על ידי אויביה "כוזר האחרת" או "כוזר הישנה", ובפי תושביה "כוזר האמיתית" או "כוזר האחת"; ואילו שטחיו של דיאלידאן מכונים "כוזר החדשה". מלחמת אחים עקובה מדם מתחוללת בין הצדדים.
הספר עוקב אחרי מהללאל, צעיר אסופי, יערן, המתגורר בתחומי כוזר החדשה, ומחליט לעזוב את ביתו. בשל דמיון חיצוני נחשד מהללאל כמיכאל, אחיו הצעיר של איסתרק שיצא לבבל, ובעקבות כך מתנהל אחריו לאורך כל הספר מרדף ממשלתי. בד בבד עוקב הספר אחר חיפושו של יוסף דיאלידאן אחר האבקה השחורה, (המכונה גם "אבקת הרעם", ככל הנראה הכוונה לאבק שרפה) על מנת להשתמש בה ככלי נשק רב עוצמה שישבור את הקיפאון בקרבות שנוצר בין הממלכות. דיאלידאן לא בוחל בשום אמצעים שיביאו אותו לכך, גם לא במחיר חיי הנישואים של בנו הצעיר.
בהמשך נתפס מהללאל בידי כוחותיו של יוסף דיאלידאן וכאשר מתבררת הטעות, מציע לו יוסף עסקה: שחרורו וחייהם של שניים שעזרו לו בבריחתו, תמורת חדירתו של מהללאל לתחומיה של כוזר הישנה תוך התחזות לנסיך מיכאל, והתנקשות באיסתרק.
מהללאל מסכים למראית עין כדי למשוך זמן, וכאשר נחשף בידי איסתרק הוא נכלא ולבסוף מקבל חנינה, כאשר מתבררות כוונותיו וכן העובדה שהוא בנו האובד של שר המלחמה של כוזר האמיתית, בסטיאן מקאן.
עלילה > יוזבד

הספר יוזבד מספר על בן אבירים בשם יוזבד בנטיליאן, בנו של "האביר הפרוש", אשר סב סבו, שעל שמו הוא נקרא, ויתר על המלוכה על מנת לשקוע בלימוד התורה.
בנו של יוסף דיאלידאן, ברכיהו, מנסה לנצל את סיפורו של יוזבד הסב, ומנסה לשכנע את הנכד כי סבו הוכרח לוותר על המלוכה על ידי המלך אהרון, ולכן המלוכה שייכת לו. ברכיהו השיג את סוד ייצורה של האבקה השחורה, ובאמצעותה הוא רוצה לכבוש את כוזר כולה, ולשלוט בה באמצעות יוזבד בנטיליאן שאותו הוא יכריח לקבל את המלוכה.
בו בזמן, בנו האחר של יוסף דיאלידאן, שלוואן, הצליח להשיג קצה חוט לגילוי סודה של האבקה השחורה, אך אינו מצליח להתקדם הלאה, ולבסוף הוא מחליט, מטעמי מצפון וחשש לביטחון חייו וחיי משפחתו, לערוק לממלכתו של המלך איסתרק, ומגיע לאחוזתו של האביר הפרוש, בתקווה שיתווך בינו לבין איסתרק.
אחיו של איסתרק, הנסיך יקוואל, מחליט לברוח מן ארמון המלוכה, במהלך הבריחה נופל יקוואל בשבי בידי חבורת שודדים, ומסכים למראית עין להצטרף אליהם כדי שיוכל לברוח. בהמשך, הופכת חבורת השודדים לצבאו של ברכיהו, המורד במלכותם של איסתרק ויוסף דיאלידאן.
הספר מסתיים כאשר הנסיך יקוואל מסכל את תוכניתו של ברכיהו, ומשמיד את האבקה השחורה שייצר. מהפיצוץ של האבקה השחורה נהרג יקוואל ועמו נעלם גם הנסיך ברכיהו.
עלילה > פדהאל

הספר פדהאל הוא הספר הרביעי והאחרון בסדרת הספרים, ויצא לאור בחודש אלול תשפ"ב. הספר מספר על פדהאל גאליטאן, בן למשפחת אצולה החיה ב"כוזר האחת" שזכויותיה נשללו בעקבות חשד בבגידה בבית הביואר. כחלק מחובותיה ועונשיה נאלץ פדהאל לצאת לגלות.
במהלך הגלות מתוודע פדהאל לתוכניתו של יוסף דיאלידאן, מלך כוזר החדשה, לחטוף את יורש העצר של כוזר הישנה, רעואל, בנו הבכור של איסתרק. למרות התרעומות שחש כלפי בית המלוכה, ובסיוע דמויות נוספות הנקלעות למסע - בוחר פדהאל לסייע לאיסתרק. הוא חושף בפניו את המזימה, ומצטרף אליו למרדף אחר חוטפי הנסיך הצעיר. יוסף אורב לאיסתרק, לוכד אותו על גג ארמונו ומציב בפניו אפשרות כניעה שתוביל למותו, אך פדהאל קופץ מראש הגג עם יוסף והורג אותו.
פאר דיאלידאן, עוצר כוזר החדשה, מעניק לאיסתרק את השלטון. בכך תמה המלחמה, וכוזר מתאחדת תחת מלכותו של איסתרק.
איסתרק מעניק לפדהאל את התואר "האלוף פדהאל גאליטאן-אנטלאדיאך (קוטל הנחש)", ולאביו את התואר "האביר דיאלאר גאליטאן-פאטריאנטאלאדיאך (אבי קוטל הנחש)".
הערות שוליים

↑  שני חלקים
↑   רועי צ'יקי ארד, מיהן הסופרות החרדיות שמוציאות מאות ספרים בשנה?, באתר הארץ, 8 בספטמבר 2016
| ממלכת הכוזרים |
| --- | --- | --- |
| עדויות | סיפור ההתגיירות במכתבים הכוזריים • מכתב שכטר • מכתב קייב |  |
| אישים (אנ') | חסדאי אבן שפרוט • יוסף, מלך הכוזרים • בולאן |  |
| ספרות בנושא | הכוזרי • השבט השלושה עשר • מטה דן • מילון הכוזרים • אבירי הדרך • ממלכה במבחן • (איסתרק • מהללאל • יוזבד • פדהאל) • עם נסוך תרדמה • מקום קטן עם דבי • אל הרקיע השביעי • כזריה – תולדות ממלכה יהודית באירופה |  |
| שונות | תאוריות הקשר על הכוזרים והיהודים • איטיל |  |
מלחמת העולמות (סדרת טלוויזיה אמריקאית, 2019)

| --- | --- |

 מבוסס על:  מלחמת העולמות
 סוגה:  דרמה, מדע בדיוני
 כותבים:  הווארד אוברמן
 בימוי:  ז'יל קולייה ריצ'רד קלארק
 שחקנים:  גבריאל ביירן אליזבת' מק'גוברן דייזי אדגר-ג'ונס סטפן קילארד אדל בנצ'ריף גיום גואי לאה דרוקר נטשה ליטל
 ארץ מקור:  צרפת צרפת ארצות הברית ארצות הברית
 שפות:  אנגלית
 מקום התרחשות:  אירופה 
 תקופת התרחשות:  העשור השני של המאה ה-21 
 מספר עונות:  3
 מספר פרקים:  24
 הפקה
 מפיקים בפועל:  הווארד אוברמן ג'וליאן מרפי ג'וני קאפס
 חברת הפקה:  Urban Myth Films Fox Studio Canal
 הפצה:  Canal+ Fox Networks Group AGC Television
 אתר צילומים:  בריטניה, בלגיה, צרפת, ארצות הברית
 אורך פרק:  כ-50 דקות
 שידור
 רשת שידור:  Canal+ Fox
 תקופת שידור מקורית:  28 באוקטובר 2019 - הווה – הווה
 קישורים חיצוניים
 אתר רשמי
 דף התוכנית ב-IMDb
 
מלחמת העולמות (באנגלית: War of the Worlds) היא סדרת טלוויזיה צרפתית-אמריקאית משנת 2019, שהופקה על ידי סרטי פוקס וחברת הבת של אולפני Studio Canal, חברת Urban Myth Films.
את הסדרה כתב האוורד אוברמן, וביימו ג'יל קולייר וריצ'רד קלארק. הסדרה מהווה עיבוד לרומן מאת ה.ג. וולס בעל אותו שם והיא העיבוד הטלוויזיוני השלישי לרומן של וולס. "מלחמת העולמות" מורכבת משלוש עונות בנות שמונה פרקים כ"א, ועלתה לראשונה לשידור בצרפת ב-28 באוקטובר 2019.
העונה הראשונה מורכבת משמונה פרקים, והוקרנה בבכורה ב-28 באוקטובר 2019. עונה שנייה בת שמונה פרקים עלתה לראשונה ב-17 במאי 2021. הסדרה חודשה לעונה שלישית ביולי 2021, ואשר עלתה ב-8 באוקטובר 2022.
תקציר עלילת הסדרה

הסדרה תתרחש באירופה של ימינו, בדומה לסרטו של סטיבן שפילברג משנת 2005, אך היא מגוללת מחדש את קורות הרומן הקלאסי של וולס: כאשר אסטרונומים מזהים יצור מגלקסיה אחרת, הם מבינים שזוהי הוכחה מוחלטת לחיים אינטליגנטיים חוצניים. אוכלוסיית כדור הארץ ממתינה למגע נוסף עמם, אך אינה צריכה לחכות זמן רב. תוך ימים, האנושות מושמדת, אך נותרים כסי התנגדות בודדים שנותרו בעולם הנטוש. כאשר ספינות חייזרים מופיעות בשמיים, הניצולים תוהים מי הם התוקפים הללו ומדוע הם נחושים להשמידם.
צוות השחקנים

גבריאל ביירן - וויליאם "ביל" וורד
לאה דרוקר(אנ') - קתרין דורנד
דייזי אדגר-ג'ונס - אמילי גרשם
אליזבת' מק'גוברן - הלן בראון (עונה 1)
אדל בנצ'ריף - קולונל מוסטפא מוקראני
נטשה ליטל - שרה גרשם
טיי טננט - טום גרשם
סטיבן קמפבל מור - ג'ונתן גרשם
סטפן קילארד - קלואי דומונט
ארון הפרנן - אש דניאל
גיום גואי - נואה דומונט
הפקה > פיתוח

"מלחמת העולמות" מופק על ידי פוקס ו-StudioCanal.‏ חברת AGC Television מממנת את הסדרה במשותף ואחראית להפצתה.
ז'יל קולייר וריצ'רד קלארק ביימו כל אחד ארבעה פרקים של הסדרה, כשקולייר ביים את ארבעת הפרקים הראשונים וקלארק את ארבעת הפרקים האחרונים. את הסדרה כתב הווארד אוברמן. הסדרה מופקת על ידי אוברמן, ג'וליאן מרפי וג'וני קאפס.
הפקה > ליהוק

גבריאל ביירן ואליזבת' מק'גוברן מככבים בסדרה, ומצטרפים אליהם דייזי אדגר-ג'ונס, סטפן קילארד, אדל בנצ'ריף, גיום גואי, ליאה דרוקר ונטשה ליטל. גרג קיניר היה אמור במקור לככב, בינואר 2019, אך הוא ויתר בשל לוח זמנים צפוף.
הפקה > צילומים

ההפקה התקיימה בבריטניה, צרפת ובלגיה. הסדרה צולמה בבריסטול במרץ 2019 וכן צולמה בקארדיף, ניופורט ובלונדון.
שחרור

"מלחמת העולמות" מורכבת משתי עונות בנות שמונה פרקים כל אחת. הסדרה שודרה לראשונה בבלגיה ב-29 באוקטובר 2019 ולאחר מכן שוחררה ברוב חלקי אירופה ואפריקה בין 30 באוקטובר ל-18 בדצמבר 2019.
רשת Canal + ו-Fox Networks Group מחזיקות בזכויות ההפצה באירופה ובאפריקה. חברת AGCCTelevision אחראית להפצת הסדרה לשוק בצפון אמריקה ומפיצה במשותף עם StudioCanal לאמריקה הלטינית, אסיה, אוסטרליה, ניו זילנד והמזרח התיכון. הסדרה שודרה בערוצי הטלוויזיה של פוקס ביותר מחמישים מדינות.
הערות שוליים

1 2 3 4 5 6  Wiseman, Andreas; Wiseman, Andreas (2019-01-29). "'War Of The Worlds': Gabriel Byrne & Elizabeth McGovern Lead Cast In Sci-Fi Series From Canal+, FNG & AGC". Deadline (באנגלית). נבדק ב-2019-06-27.
↑  Clarke, Stewart; Clarke, Stewart (2018-11-05). "Greg Kinnear in Talks to Star in Canal Plus, Fox Adaptation of 'War of the Worlds'". Variety (באנגלית). נבדק ב-2019-06-27.
1 2  Clarke, Stewart; Clarke, Stewart (2019-06-27). "First Look at Gabriel Byrne, Elizabeth McGovern in 'War of the Worlds' Series". Variety (באנגלית). נבדק ב-2019-07-04.
1 2  Hughes, Janet (2019-02-24). "Filming to start on epic, star-studded sci-fi TV series". gloucestershirelive. נבדק ב-2019-07-04.
↑  Clarke, Stewart; Clarke, Stewart (20 ביולי 2018). "'War of the Worlds' Series Coming From Fox Europe and Africa, Canal Plus". {{cite web}}:  (עזרה)
↑  Guild, New War of the Worlds adaptation filming in Bristol | The Production. "New War of the Worlds adaptation filming in Bristol | The Production Guild". productionguild.com.
↑  "War of the Worlds to film UK locations". The Knowledge.
↑  The War of the Worlds filming in UK and Europe, www.kftv.com
↑  War of the Worlds - vanaf 29 oktober op FOX, נבדק ב-2021-06-04
↑  Fox's War of the Worlds show has hints of The Day of the Triffids, HTXT.AFRICA, ‏2019-09-02 (באנגלית)
אוקוורד

| --- | --- |

 סוגה:  קומדיה, דרמה
 יוצרים:  לורן יונגריך
 שחקנים:  אשלי ריקרדס בו מירצ'וף נולן ג'רארד פאנק בראט דבורן ניקי דלוץ' ג'יליאן רוז ריד
 ארץ מקור:  ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  5
 מספר פרקים:  89
 הפקה
 הפצה:  Paramount Media Networks, הולו 
 אתר צילומים:  לוס אנג'לס 
 שידור
 רשת שידור:  MTV
 רשת שידור בישראל:  MTV ישראל
 תקופת שידור מקורית:  19 ביולי,2011 – 24 במאי 2016
 קישורים חיצוניים
 דף התוכנית ב-IMDb
 
אוקוורד (באנגלית: Awkward, בתרגום חופשי: מביך) היא סדרת נעורים אמריקאית ששודרה בין ה-19 ביולי 2011 עד 24 במאי 2016. הסדרה שודרה בישראל בערוץ MTV ובyes.
רקע

הסדרה עוקבת אחרי חייה של ג'נה המילטון (אשלי ריקרדס). בתחילת השנה בה סימנה לעצמה מטרה לשנות ולשדרג את חייה, היא מעורבת בתאונה מוזרה שמשאירה אותה מגובסת בידה. ההתמודדות של ג'נה עם חבריה לשכבה, עם הוריה הלא מבינים, והחיזורים אחרי מאטי מקיבן (בו מירצ'וף), החתיך של בית הספר, מובילה אותה לשנה המאתגרת בחייה, שבסופה היא תהפוך לבחורה אחרת לגמרי.
דמויות

ג׳נה המילטון (אשלי ריקרדס) -
היא הילדה "המגושמת", החסודה, עם השקפה אופטימית על החיים. הסדרה מתחילה עם קבלת מכתב אכזרי, אשר דוחק בה להיות פחות נראית. ג'נה מאבדת את בתוליה ויש לה מערכת יחסים מורכבת עם מאטי מקיבן. היא גם סופר שאפתנית והחברות הכי טובות שלה הן תמרה קפלן ומינג הואנג.
לייס המילטון (ניקי דלוץ') - אמא של ג'נה. היא נכנסה להריון בגיל צעיר. במהלך הסדרה היא נכנסת עוד פעם להריון. החברה הכי טובה שלה זו אלי אותה הכירה בתיכון.
מתיו "מאטי" מקיבן (בו מירצ'וף) -
האהבה העיקרית של ג'נה. בתחילה הוא נראה כתלמיד פופולרי טיפוסי אבל במהלך הסדרה מגלה צד עמוק ורגיש יותר. יש לו מערכת יחסים מסובכת עם הוריו, ובאמצע הסדרה הוא מגלה שהוא מאומץ. מאוחר יותר הוא פוגש את אביו הביולוגי, אשר כמו הוריה של ג'נה, הביא את מאטי בגיל צעיר מאוד. החבר הכי טוב של מאטי הוא ג'ייק רוזטי.
ג׳ייק רוזטי (בראט דבורן) - החבר הכי טוב של מאטי. בתחילת הסדרה יצא עם ליסה, ובהמשך עם ג'נה, תמרה וגבי. בעונות הראשונות ג'ייק היה יו"ר מועצת התלמידים.
תמרה קפלן (ג'יליאן רוז ריד) - החברה הכי טובה של ג'נה. היא מעודדת בבית הספר ויצאה עם ג'ייק.
סיידי סקסטון (מולי טרלוב) - האויבת של ג'נה. החברה הכי טובה של ליסה. במהלך העונה הראשונה חיבבה את מאטי. היא יצאה עם ריקי ועם סרג'יו. אחרי שריקי מת חשבו שהיא זו שרצחה אותו.
ליסה (גריר גראמר)
קולין ג׳נינגס (נולן ג'רארד פאנק)
המיטה המעופפת

| --- | --- |

כרזת הסרט בעברית משנת 1971
 מבוסס על:  מדורות ומטאטאים 
 בימוי:  רוברט סטיבנסון 
 הופק בידי:  ביל וולש 
 תסריט:  ספרים:  מרי נורטון תסריט:  ביל וולש דון דה גראדי
 עריכה:  קוטון וורבטון
 שחקנים ראשיים:  אנג'לה לאנסברי דייוויד טומלינסון רודי מקדואל סם ג'אפה ג'ון אריקסון טסי אושיאה איאן וייהיל סינדי אוקאלאהאן רוי סנארט
 מדבבים:  דאל מקקנון 
 מוזיקה:  רוברט ב. שרמן ריצ'רד מ. שרמן אירווין קוסטאל
 צילום:  פרנק פיליפס 
 מדינה:  הממלכה המאוחדת, ארצות הברית 
 חברת הפקה:  חברת וולט דיסני 
 חברה מפיצה:  בואנה ויסטה
 הקרנת בכורה:  7 באוקטובר 1971
 משך הקרנה:  119 דק' 
 שפת הסרט:  אנגלית 
 סוגה:  סרט פנטזיה, סרט קומדיה, סרט מבוסס יצירה ספרותית, סרט דרמה, סרט מלחמה, סרט הרפתקאות, סרט ילדים, סרט מוזיקלי, סרט מונפש למחצה 
 מקום התרחשות:  לונדון, אנגליה 
 תקציב:  20,000,000‏$
 הכנסות:  17,871,174‏$
 פרסים:  פרס אוסקר לאפקטים הטובים ביותר
 אתר רשמי
 דף הסרט ב־IMDb
 
המטה המעופפת (באנגלית: Bedknobs and Broomsticks - ידיות מיטה ומקלות מטאטא) הוא סרט מוזיקלי שהופק על ידי אולפני וולט דיסני והוקרן לראשונה ב-7 באוקטובר 1971. הסרט מבוסס על שני ספרים מאת הסופרת מרי נורטון.
תקציר העלילה

גיבורת הסרט היא אגלנטין פרייס, מכשפה המתגוררת בכפר קטן באנגליה. בעודה לומדת לעשות קסמים בהתכתבות נשלחים אליה שלושה ילדים שפונו מלונדון בתקופת הבליץ. הילדים מגלים את כוחותיה של פרייס, ויחד עמה יוצאים לגלות את הקסם הכי חשוב אשר לא נשלח אליה על ידי פרופסור בראון המנהל את קורס לימוד הקסמים בהתכתבות. פרייס משתמשת במיטת הילדים על מנת להגיע אל פרופסור אמיליוס בראון ומגלה כי הלה כלל לא האמין בקסמים ששלח לה, וכל שעשה היה להעתיק אותם מספר ישן לו חסר העמוד האחרון (וכמובן בו נמצא הקסם שפרייס חפצה בו ביותר).
לאחר שהיא משכנעת את בראון להאמין ביכולותיה (על ידי הפיכתו לארנב) יוצאים פרייס, בראון והילדים לשוק פורטובלו בלונדון על מנת לחפש את העמוד האחרון של הספר. שם הם מגלים כי הקסם נמצא באי הקסום נבומבו (המוצג בסרט באמצעי הנפשה של אנימציה). לאחר שמגלה פרייס את הקסם, היא מצליחה למנוע באמצעותו פלישה נאצית לבריטניה.
רקע

הסרט בוים על ידי רוברט סטיבנסון והשירים בו נכתבו על ידי ריצ'רד ורוברט שרמן. הסרט זכה בפרס אוסקר לאפקטים הטובים ביותר.
במקור אמור היה הסרט להיות באורך של 3 שעות, בדומה ל"מרי פופינס" אולם הוא קוצר לשעתיים, על ידי הוצאתם של מספר שירים מהגרסה הסופית. השיר "פורטובלו רואוד" המדבר על שוק פורטובלו קוצר בלמעלה משש דקות. לאחר גילוי הקטע שנחתך נעשו בשנת 1996 מאמצים לשחזר את הסרט המקורי, אולם לא כל הקטעים התגלו. הגרסה הכמעט מלאה נמכרה בשנת 2001 בגרסת DVD.
שירים בסרט

שיר המשמר האזרחי
הגיל של היעדר האמונה (היה מועמד לפרס האקדמיה לשיר המקורי הטוב ביותר)
עם הבזק (מופיע רק בגרסה המשוחזרת משנת 1996)
אגלנטיין
לא אאכזב אותך (חלקו השני של השיר אגלנטיין. מופיע רק בגרסה המשוחזרת משנת 1996)
שוק פורטובלו
קרקעית הים היפה (נכתב במקור עבור "מרי פופינס")
כישוף התנועה החלופית
בעיות של אף איש (מופיע רק בגרסה המשוחזרת משנת 1996)
השיר "צעד בכיוון הנכון" הוכן עבור הסרט אך לא נמצא ועל כן לא מופיע באף גרסה המופצת כיום. עם זאת, מופיע כתוספת עם תמונות מהסצנה והשיר עצמו ברקע.
אפיטומי מדיקל

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  אפיט
 מייסדים:  דורון מרקו, ד"ר שמעון אקהויז
 תקופת הפעילות:  2005–הווה (כ־20 שנה)
 מיקום המטה:  פארק תעשייה קיסריה 
 משרד ראשי:  קיסריה
 ענפי תעשייה:  רפואה
 מוצרים עיקריים:  התקנים רפואיים הנארזים בכמוסות ונצרכים בבליעה
 שווי שוק:  304 מיליון ש"ח (19 בפברואר 2025)
 הכנסות:  10.0 מיליון דולר (2023)
 רווח תפעולי:  הפסד של 6.76 מיליון דולר (2023)
 רווח:  הפסד של 5.68 מיליון דולר (2023)
 הון עצמי:  34.8 מיליון דולר (2023)
 סך המאזן:  40.3 מיליון דולר (2023)
 יו"ר:  שמעון אקהויז
 מנכ"ל:  דן השמשוני
 עובדים:  37
  
 epitomeemedical.com
 
אפיטומי מדיקל בע"מ המוכרת בשם המקוצר "אפיטומי" היא חברה ציבורית ישראלית העוסקת בפיתוח, ייצור ומסחור של התקנים רפואיים הנארזים בכמוסות ונצרכים בבליעה.
היסטוריה

החברה הוקמה באוגוסט 2005 בשם טוליפ ביוטכנולוגיה בע"מ, וביולי 2018 שינתה את שמה לשם הנוכחי, אפיטומי מדיקל בע"מ. ד"ר שמעון אקהויז, שייסד את החברה עם דורון מרקו, הוא יו"ר דירקטוריון פעיל של החברה. מנכ"ל החברה הוא ד"ר דן השמשוני. מטה החברה שוכן בפארק תעשייה קיסריה. בדצמבר 2021 העסיקה החברה 37 עובדים.
בספטמבר 2008 השלימה החברה גיוס של 8 מיליון דולר.
בדצמבר 2021 הונפקה החברה בבורסה לניירות ערך בתל אביב, וגייסה 185 מיליון ש"ח לפי שווי של 632 מיליון ש"ח לפני הכסף. בעת הנפקתה החברה טרם החלה בייצור מסחרי של התקן כמוסת ההרזיה, אך היא חתמה על הסכם עם חטיבת המזון הרפואי של חברת נסטלה העולמית, שבמסגרתו התחייבה נסטלה לשווק ולהפיץ באופן בלעדי את כמוסת ההרזיה של החברה ברחבי העולם.
בנובמבר 2023 הודיעה נסטלה לאפיטומי שתוצאות ניסוי קליני בכמוסת ההרזיה אינן עומדות בתנאי סף שנקבעו, ולכן אין בכוונתה לשלם לאפיטומי 10 מיליון דולר שהובטחו לעמידה בתנאי הסף.
לחברה פטנטים ובקשות לפטנט על פיתוחיה.
תחומי פעילות

התקנים להרזיה ולטיפול בעודף משקל. במסגרת זו החברה נמצאת בשלבי פיתוח מתקדמים של התקן רפואי שלאחר בליעתו מתרחב ונפרשׂ בעת המגע עם מיצי הקיבה של המטופל, ובכך מעניק למטופל תחושת שובע ומונע אכילת יתר.
התקנים המיועדים להחדרת תרופות ביולוגיות דרך דופן המעי הדק, במקום החדרתן באמצעות זריקה.
הערות שוליים

1 2 3 4 5  אפיטומי מדיקל בע"מ: נתונים כספיים באתר מאי"ה.
↑  גיא גרימלנד‏, טכנולוגיה ישראלית נלחמת במשקל עודף, באתר וואלה, 10 בספטמבר 2008
↑  חזי שטרנליכט, הושלמה הנפקת אפיטומי של ד"ר אקהויז, לפי שווי של 632 מיליון שקל, באתר כלכליסט, 13 בדצמבר 2021
↑  דוח מיידי של אפיטומי מדיקל, באתק "מאיה", 29 בנובמבר 2023;
עדיאל איתן מוסטקי, מכה לאפיטומי: גלולת ההרזיה שפיתחה לא עומדת בתנאים להשקעה של נסטלה, באתר כלכליסט, 29 בנובמבר 2023
↑  Patents Assigned to Epitomee Medical Ltd., Justia
אדם הראשון

ערך זה עוסק במונח. אם התכוונתם לספר מאת אלבר קאמי, ראו .
אדם הראשון (ידוע גם כהאדם הראשון, אדם קדמון, אב קדום, האב הקדום או אם קדומה. באנגלית הוא ידוע כ-ancestor או Progenitor) הוא מונח הבא לתאר אחת ממספר אפשרויות:
אב השושלת (אחד מהורי הוריו של הצאצא) עד האב הקדום המשותף של כל האנשים החיים על פני כדור הארץ. אדם כרומוזום Y וחוה המיטוכונדרית שהיא אם כל האנושות, או אדם שהוא האדם הנבון הראשון, רמוס ורומולוס שהם אבות הרומאים או האב הקדמון הכולל של כל היצורים החיים על פני כדור הארץ.
כמעט לכל תרבות אנושית יש מיתוס או סיפר של ראשית החיים. יש מישהו שנחשב כאב האנושות או האדם והאישה הראשונים.
ביהדות ובשאר הדתות האברהמיות אלו הם אדם וחוה.
בהינדואיזם זהו מנו
על פי טקיטוס בספרו "גרמאניה", במיתולוגיה הגרמאנית, האדם הראשון היה מנוס (אנ'), בנו של האל טויסטו (אנ')
אצל הסינים פנגו
אצל היפנים איזאנגי ואיזאנמי
אצל היוונים האלים יצרו את פנדורה כאישה הראשונה
בגרסה אחרת של המיתולוגיה היוונית, איו היא האם הראשונה, שצאצאיה הם ראשית כל העולם המוכר על ידי היוונים
הקיקויו מאמינים שגיקויו ומומבי היו הזוג הראשון
בפרו ובוליביה (והסביבה) מאמינים שאל השמש הוריד את האדם הראשון והאישה הראשונה על אי השמש באגם טיטיקקה (בחלק הבוליביאני) וביקש מהם להוליד ילדים
ראו גם

מדיה וקבצים בנושא  בוויקישיתוף
| --- | --- |
בקרת זהויות :  GND: 4385397-3  NKC: ph1000916
ג'נרטור רקס

| --- | --- |

 מבוסס על:  M. Rex 
 סוגה:  הנפשה, פעולה, הרפתקאות, מדע בדיוני, דרמה קומית, גיבורי על
 יוצרים:  Cartoon Network האחים וורנר
 מדבבים:  דריל סברה ג'יי קיי סימונס פרד סבג' ג'ון דימאג'יו טרוי בייקר ארין גריי ואן אוסברי Wally Kurth 
 מדבבים בעברית:  גיא רושיניאק, צביקה פורמן, יורם יוספסברג, צילי ינקו, אלי לולאי, ענת סלונים, לירון לב, סער בדישי, אפי בן ישראל, יובל סגל, אלדד פריבס
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  60 
 הפקה
 מפיקים בפועל:  בריאן א. מילר 
 חברת הפקה:  אולפני ההנפשה של קרטון נטוורק 
 הפצה:  האחים וורנר טלוויזיה 
 מוזיקה:  Kevin Manthei 
 אורך פרק:  כ-24 דקות
 שידור
 רשת שידור:  Cartoon Network
 רשת שידור בישראל:  Cartoon Network ערוץ הילדים
 תקופת שידור מקורית:  2010–2013
 קישורים חיצוניים
 אתר רשמי
 דף התוכנית ב-IMDb
 
כותר פרק האיחוד של ג'נרטור רקס עם בן 10
ג'נרטור רקס (באנגלית: Generator Rex) היא סדרת טלוויזיה מונפשת אמריקאית, מסוגת פעולה, הרפתקאות, מדע בדיוני ודרמה קומית, שנוצרה בהפקת Cartoon Network Studios בהשראת קומיקס גיבורי העל "M. Rex".
הסדרה שודרה במקור בארצות הברית ב-Cartoon Network, החל מ-23 באפריל 2010 עד 3 בינואר 2013. בישראל הסדרה שודרה בדיבוב עברי בערוץ הילדים, החל מתחילת שנת הלימודים של שנת 2011 ועד 2013.
לסדרה הופקו שלוש עונות ו-60 פרקים באורך 22 דקות, כמו כן הופק ספיישל טלוויזיוני הכולל קרוסאובר עם הסדרה "בן 10: החייזרים החדשים" בשם "בן 10 וג'נרטור רקס - האיחוד". הסדרה הייתה למוצלחת במיוחד וגם זכתה בפרס אמי בשנת 2010.
תקציר העלילה

בעקבות תאונה מסתורית התפשטות ברחבי כדור הארץ נאנו-מכונות שנקראים "ננייטים", ונכנסו לכל יצור חי. "הננייטים" גורמים ליצורים להשתנות ליצורים בשם "איבו", והם שולטים בכולם פרט לנער בן 15 בשם רקס. עלילת הסדרה עוקבת אחרי אותו הנער, שיכול לשלוט בננייטים מגופו וליצור מהם מכונות. ולסייעה לממשלה לעצור יצורים נוספים, שנוצרו בידי אותם ננייטים בזמן התאונה.
דמויות

רקס סאלאזאר (גיא רושיניאק) - נער שנתגלה בידי סוכן מיוחד בזמן אסון עולמי, בעודו ילד קטן הנמצא בסכנת חיים עקב השפעות ווירוס של "ננייטים" שנגרם מהאסון. לימים מתגלה כי אותו וירוס נתן לרקס יכולות מיוחדות המאפשרות לו לשלוט "בננייטים" ובעזרת ליצור מגופו מכונות ולרפאה אנשים אחרים שאצלם הננייטים יצאו משליטה.
סוכן שש (צביקה פורמן) - הסוכן הבכיר שהציל את הילד רקס ושימש לו לדמות האבא המאמץ בעוד הוא מכניס אותו לשורות הארגון למלחמה "בננייטים" ומגלה על יכולותיו. קודם להגעת סוכן שש לארגון שימש בתור שכיר חרב, והיה נחשב לאדם השישי הכי מסוכן בעולם מה שנתן לו את כינויו.
השיפנזה בובו (יורם יוספסברג) - שימפנזה מדבר שגודלה בידי ד"ר רבקה הולידיי ושוטפו וחברו של רקס בארגון.
ד"ר רבקה הולידיי (צילי ינקו) - מדענית ראשית בארגון לטיפול "בננייטים" ושלקחה חלק במחקר של רקס המשמשת לו לדמות אם.
אביר לבן (אלי לולאי) - שותפו לשעבר של סוכן שש ועכשיו מנהל הארגון הממשלתי למלחמה "בננייטים".
נוח ניקסון (לירון לב) - חברו הקרוב ביותר של רקס.
ואן קלייס (יובל סגל) - אחד הנבלים הראשיים.
הערות שוליים

↑  Generator Rex, Generator Rex Wiki (באנגלית)
↑  ג'נרטור רקס, באתר www.ishim.co.il
↑  Generator Rex, Television Academy (באנגלית)
↑  Generator Rex (TV Series 2010–2013) - IMDb (באנגלית אמריקאית), נבדק ב-2023-06-11
↑  Generator Rex | Free Videos and Online Games From the TV Show | Cartoon Network, web.archive.org, ‏2014-07-18
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
Shaqtin' a Fool

| --- | --- |
 שחקנים:  שאקיל אוניל 
 ארץ מקור:  ארצות הברית 
 מספר עונות:  4 
 שידור
 רשת שידור:  TNT 
 קישורים חיצוניים
 www.nba.com/fool/
 
שאקיל אוניל, המנחה את הפינה
Shaqtin' a Fool היא פינה שבועית המשודרת בתוכנית Inside the NBA ברשת TNT. הפינה שודרה לראשונה בעונת 12–2011 כששחקן העבר שאקיל אוניל הצטרף לפאנל התוכנית והיא הוכנה בידי מייק גולדפרב. שם הפינה הוא משחק מילים על שמו של שאקיל והביטוי באנגלית "To Act a Fool", לנהוג כשוטה. הפינה מציגה פספוסים ואירועים מצחיקים וביזאריים שקרו במהלך משחקי ליגת ה-NBA בשבוע החולף. אוניל מגיש את הפינה ושאר חברי הפאנל (בדרך כלל קני סמית', צ'ארלס בארקלי וארני ג'ונסון) מספקים תגובות.
הפינה לרוב כוללת שחקני NBA אך למעשה היא לא מוגבלת וכוללת לעיתים גם מאמנים, שופטים, אוהדים, קמעות וכו'. תוכנית רגילה מכילה 5 קטעים כשבכל קטע מהלך מבדר או אוסף של מהלכים. בסוף כל עונה מצולם פרק סיכום עונה בו מוצגים "מהלכי העונה", ומוכרז "שחקן העונה" (Shaqtin' MVP).
ג'בייל מגי, זכה ב"פרס" מפעל חיים ופעמיים Shaqtin' MVP
מלבד פרקי הסיום, מפעם לפעם משודרים פרקים מיוחדים: פרק "אולסטאר", שמשודר מאז 2013, ומתייחס לאירועים ופספוסים שהתרחשו במהלך אירועי האולסטאר; פרק אמצע העונה, המשודר החל מעונת 2013/14, "The Shaqtin's" (כפארודיה על פרס האוסקר) ובו מחולקים פרסי אמצע העונה. ב-11 בדצמבר 2014 שודר פרק שהורכב מפספוסים ישנים, משנות השמונים, התשעים וכן משנות האלפיים. בנוסף הפרק כלל פספוסים של אוניל עצמו. בכל קטגוריה שודרו חמישה קטעים (20 בסך הכל).
פרס "מצטיין העונה" (Shaqtin' MVP) מוענק כל עונה בפרק הסיכום שנערך לאחר הפלייאוף. בשנתיים הראשונות הצופים נדרשו להצביע למהלך שהכי אהבו, השחקן שביצע את המהלך שזכה למספר הקולות הרב ביותר זכה בפרס. החל מעונת 2013/14 הזוכה הוא השחקן עם הכי הרבה הופעות בפינה במהלך העונה, במקרה של שוויון תערך הצבעה בין הצופים והשחקן שיקבל יותר הצבעות יזכה בפרס.
לאורך התוכניות הרבו להתמקד בסנטר ג'בייל מגי ולהציגו בצורה נלעגת. מגי אף זכה ב"פרס" מפעל חיים ובסיכומי שתי עונות הוכתר כ"שאקטין MVP".
בעונת 2015/16 התמקדה התוכנית בשחקן ג'יימס הארדן כאשר שמה ללעג את חוסר התפקוד שלו בהגנה.
ראו גם

שאקיל אוניל
NBA TV
Inside the NBA
פרס פטל הזהב
פספוסים
רן כהן אהרונוב

| --- | --- |

 לידה:  28 באוקטובר 1967 (בן 57) אמסטרדם, הולנד הולנד
 מדינה:  ישראל 
 לאום:  ישראלי
 מקום לימודים:  המכללה האקדמית לחינוך ע"ש דוד ילין, אוניברסיטת בן-גוריון בנגב 
 שפות היצירה:  עברית
 
רן כהן אהרונוב - "רנדה" (נולד באמסטרדם ב-28 באוקטובר 1967) הוא סופר ילדים ואיש חינוך ישראלי.